ไทยสมุทรฯลุยจ่ายครั้งเดียว3ปีดอก5.25%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ไทยสมุทรฯ สู้ไม่ถอย ออกสะสมทรัพย์ชำระเบี้ย 1 ปี คุ้มครอง 3 ปี ผลตอบแทนตลอดสัญญา 5.25% 
นางนุสรา (อัสสกุล) บัญญัตปิยพจน์ กรรมการผู้จัดการ ล่าสุด ไทยสมุทรประกันชีวิต ได้นำเสนอกรมธรรม์ไทยสมุทรสะสมทรัพย์ 3/1 ซึ่งเป็นอีกทางเลือกหนึ่งของการออมทรัพย์ระยะสั้น ซึ่งผู้เอาประกันไม่ต้องกังวลกับการติดตามชำระเบี้ยตามกำหนดระยะเวลา 
สำหรับจุดเด่นของกรมธรรม์นี้คือ ชำระเบี้ยเพียงครั้งเดียว แต่ได้รับความคุ้มครองนาน 3 ปี และได้รับเงินคืนทุกปี ในกรณีที่ผู้เอาประกันเสียชีวิต จะได้รับความคุ้มครองสูงสุด 110% ตลอดสัญญา สำหรับผลตอบแทนตลอดสัญญาเท่ากับ 5.25% และเมื่อครบสัญญาในสิ้นปีกรมธรรม์ที่ 3 จะได้รับเงินคืน 100% รวมรับเงินคืนตลอดสัญญา 105.25%
“บริษัทไทยสมุทรประกันชีวิต เปิดเผยว่า บริษัทยังคงเดินหน้าอย่างต่อเนื่องในการนำเสนอกรมธรรม์ประเภทสะสมทรัพย์กับทางเลือกที่หลากหลายเพื่อให้ลูกค้าโดยเฉพาะกลุ่มคนรุ่นใหม่ที่อยู่ในวัยทำงานได้เลือกเงื่อนไขกรมธรรม์ที่ดีที่สุดสำหรับตัวเอง” นางนุสรา กล่าว
ก่อนหน้านี้ ไทยสมุทรฯ ได้ส่งกรมธรรม์ประเดียวกันนี้ไปแล้ว 3 กรมธรรม์ในช่วงไตรมาสสุดท้าย ประกอบด้วยกรมธรรม์ไทยสมุทร สะสมทรัพย์ 10/4 ควบ PA ซึ่งเป็นกรมธรรม์ที่นำสิทธิประโยชน์ในด้านการคุ้มครองนาน 10 ปีแต่จ่ายเบี้ยเพียง 4 ปี มาเสนอคู่กับ กรมธรรม์คุ้มครองอุบัติเหตุและค่ารักษาพยาบาลซึ่งให้ความคุ้มครองในช่วง 5 ปีแรกของการเอาประกันรับเงินคืน 550% ของทุนประกันเริ่มต้น กรมธรรม์ไทยสมุทรสะสมทรัพย์ 10/2 ซึ่งเป็นกรมธรรม์ที่ชำระเบี้ยเพียง 2 ปี แต่ได้รับความคุ้มครองยาวถึง 10 ปีด้วยผลประโยชน์สูงสุด 246% รับเงินรวมตลอดสัญญา และไทยสมุทร สะสมทรัพย์ 5/2 ซึ่งเป็นกรมธรรม์ที่ชำระเบี้ยเพียง 2 ปี แต่ได้รับความคุ้มครองนาน 5 ปีด้วยผลตอบแทนรับเงินตลอดสัญญา 219%